Държавен вестник, бр. 55, 2002 г., стр. 41

Б Р О Й  55
Д Ъ Р Ж А В Е Н   В Е С Т Н И К
С Т Р .  41
Раздел V
Мерки за борба с болестта бяс
Чл. 17. (1) При лабораторно потвърждаване
на болестта бяс при животните органите на
НВМС предприемат следните мерки:
1. обявяват заболяването съгласно чл. 27
ЗВД;
2. съвместно с ХЕИ провеждат епизоото-
логично и епидемиологично проучване за
изясняване:
а) произхода на инфекцията;
б) наличие на ухапани, одраскани или кон-
тактни животни;
в) наличие на ухапани, одраскани или оли-
гавени хора;
3. разпореждат убиване на заболелите жи-
вотни;
4. вземат материали за лабораторно изслед-
ване по чл. 14;
5. разпореждат унищожаване заедно с ко-
жите на труповете на убити или умрели от бяс
животни в екарисаж или чрез заравяне на дъл-
бочина най-малко 1 м;
6. разпореждат изолиране на съмнителни-
те за заразяване от болестта бяс домашни жи-
вотни, тяхното ваксиниране против бяс (ако
не са ваксинирани) и наблюдeние в продълже-
ние на 30 дни, а ако това не е възможно—жи-
вотните се убиват;
7. разпореждат извършване на задължи-
телна ваксинация срещу бяс в засегнатото на-
селено място или в част от него на всички
кучета, котки и домашни животни, излиза-
щи на паша;
8. забраняват придвижването на животни-
те по т. 7 в други населени места;
9. забраняват клането и дрането на болни
или съмнително болни от бяс животни;
10. разрешават клането на животни, вакси-
нирани срещу бяс с инактивирана ваксина, най-
рано 30 дни след ваксинацията;
11. забраняват консумацията на мляко от
болни или съмнително болни от бяс животни;
12. съвместно с ХЕИ уведомяват чрез сред-
ствата за масово осведомяване населението за
възникнали случаи на болестта бяс.
(2) Ограничителните мерки по ал. 1, т. 6, 8,
9, 10 и 11 се прекратяват 30 дни след последния
случай на бяс.
Чл. 18. В района на засегнатото населено
място НУГ с помощта на НЛРС “СЛРБ” орга-
низира отстрел за намаляване броя на:
1. бездомните кучета;
2. дивите месоядни животни.
Чл. 19. (1) При влошаване на епизоотична-
та обстановка в някои региони НВМС съв-
местно с НУГ, МОСВ и с помощта на НЛРС
“СЛРБ” може да предприеме орална ваксина-
ция на лисиците.
(2) Оралната ваксина по ал. 1 се одобрява от
НВМС.
(3) Програмата за орална ваксинация на
лисиците се изготвя от НВМС и се одобрява от
министъра на земеделието и горите и съдържа:
1. описание на епизоотичната обстановка;
2. оценка на разходите и очакваните ре-
зултати;
3. сроковете за провеждане и крайната дата
за приключване;
4. определяне на територията, върху която
ще се провежда ваксинацията;
5. начините за регистрация на съмнителни-
те и положителните случаи на болестта бяс на
съответната територия;
6. подробна информация за територията,
върху която ще се провежда ваксинацията; този
регион трябва да е най-малко 6000 км2 и може
да включва територии от съседни страни;
7. подробна информация за използваната
ваксина, системата за разпръскване на при-
мамките.
Чл. 20. Когато засегнатите региони грани-
чат с други държави, оралната ваксинация на
лисиците по чл. 19 се съгласува с държавните
ветеринарномедицински органи на съседни-
те страни.
Допълнителна разпоредба
§ 1. По смисъла на тази наредба:
1. “Болни от бяс животни” са животни, кои-
то са показали клинични признаци за бяс и
диагнозата е потвърдена при лабораторно из-
следване по чл. 14.
2. “Съмнително болни от бяс животни” са
всички животни, които безпричинно са ухапа-
ли животни или хора, а също така и животни-
те, ухапани от бесни животни. Животните,
които са били в близък контакт с болни и съм-
нително болни от бяс животни, също се считат
за съмнително заразени с вируса на бяс.
3. “Диви месоядни животни” са лисици, ча-
кали, вълци, диви котки и подивели кучета.
Заключителна разпоредба
§ 2. Тази наредба се издава на основание
чл. 23, ал. 2 от Закона за ветеринарномедицин-
ската дейност.
Министър: М. Дикме
29255